فرانسا-دا تصدیقلنمیش کروناویروسا یولوخما حال‌لاری‌نین سایی سون بیر گونده تخمینن 17 مین نفر آرتا‌راق عمومی‌لیکده 165 مینی کئچیب.
بونو فرانسانین باش ساغلیق ایداره‌سی‌نین باش دیرکتورو ژروم سالومون بیلدیریب.
اونون سؤزلرینه گؤره، فرانسا-دا حاضیردا کووید-19 تستی مثبت نتیجه وئرمیش 114 مین 295 نفر وار. ویروس قوربان‌لاری‌نین سایی 17 مین 920 نفردیر، اونلاردان 11 مین‌دن چوخو طب موسسه‌لرینده دونیاسینی دییشیب. گون عرضینده خسته‌خانا‌لاردا 753 نفر اؤلوب.
سالومون بیلدیریب کی، بو گون طب موسسه‌لری‌نین ای سی یو شعبه‌لرینده 6248 خسته وار – بو، اوولکی گؤستریجی‌دن 209 نفر آزدیر: “اپیدمیا باشلایان‌دان بری 32 مین 812 نفر ساغالا‌راق ائولرینه بوراخیلیب”.
قئید ائدک کی، اپیدمیانین باشلانغیجین‌دان بوگوندک فرانسا-دا 165 مین 027 نفر کروناویروسا یولوخوب.
